[{"text_idx": "#000002", "text": "Un artist sydd wedi bod yn brysur yn rhannu cynnwys ar ei chyfryngau digidol wythnos yma ydy Gwen Mairi. Mae\u2019r delynores a chantores ardderchog wedi bod yn rhannu darn o gerddoriaeth ar ei chyfrifon Instagram a Facebook bob dydd yr wythnos hon, a dyma\u2019r darn cyntaf sef \u2018Y Gerddinen\u2019:"}, {"text_idx": "#000003", "text": "Ges i enwebiad ar Instagram gan Lea Sautin i rannu bach o ngwaith bob dydd am wythnos. Yn herio\u2019n hunan i..."}, {"text_idx": "#000006", "text": "Roedd Bwca hefyd yn gwneud \u2018set o\u2019r soffa\u2019 ddydd Gwener diwethaf ar Facebook:"}, {"text_idx": "#000009", "text": "Yng nghanol yr holl gigs o soffa Steff, mae Bwca, wedi rhyddhau eu sengl newydd ers dydd Gwener diwethaf."}, {"text_idx": "#000010", "text": "\u2018Hiraeth Fydd (701)\u2019 ydy enw\u2019r trac newydd ac mae\u2019n cael ei ryddhau ar label Recordiau Hambon."}, {"text_idx": "#000011", "text": "Ysgrifennwyd y ga\u0302n wrth gofio am yr holl brofiadau o deithio ar fws chwedlonol a di-ddiwedd y \u2018701\u2019 rhwng Caerdydd ac Aberystwyth."}, {"text_idx": "#000013", "text": "Mae\u2019r trac hefyd yn nodi dechrau partneriaeth newydd gyda\u2019r label Recordiau Hambon, sef label y Welsh Whisperer."}, {"text_idx": "#000014", "text": "Y trend diweddar ydy gweld o\u0302l-gatalog artistiaid yn cael eu hail-gyhoeddi ar lwyfannau digidol am y tro cyntaf. Mae heddiw\u2019n arbennig yn gweld sawl esiampl o hyn \u2013 tri o albyms Endaf Emlyn, a gafodd sylw wythnos diwethaf; tri albwm Lowri Evans ar Recordiau Fflach; a phedwar o recordiau Kentucky AFC."}, {"text_idx": "#000015", "text": "Mae o\u0302l-gatalog Kentucky AFC sydd allan yn ddigidol heddiw yn cynnwys y sengl ddwbl \u2018Outlaw / 11\u2019, yr EP IASOBE?, ac yr albyms FNORD a Kentucky AFC."}, {"text_idx": "#000018", "text": "Roedden nhw eisoes wedi creu dipyn o argraff cyn rhyddhau eu halbwm cyntaf, gan gipio 5 o Wobrau RAP Radio Cymru ar ddechrau 2004. Yn hwyrach y flwyddyn honno, fe ryddhawyd eu halbwm hunan-deitlog ar label Boobytrap, label a ffurfiwyd gan Huw Stephens, ac oedd yn gyfrifol am gynnyrch llawer o grwpiau gorau\u2019r cyfnod yna gan gynnwys Texas Radio Band a Pep le Pew."}, {"text_idx": "#000019", "text": "Teg dweud mai fel band byw egni\u0308ol yr oedd Kantucky AFC yn fwyaf cyfarwydd, ond mae eu cynnyrch stiwdio yn dal ei dir hyd heddiw hefyd. O\u2019r recordiau sy\u2019n cael ei gyflwyno i\u2019r llwyfannau digidol heddiw, mae\u2019n siw\u0302r mai eu halbwm cyntaf ydy\u2019r mwyaf amlwg."}, {"text_idx": "#000020", "text": "Mae\u2019r casgliad 13 trac yn cynnwys rhai o\u2019u caneuon mwyaf cyfarwydd, yn benodol \u201811\u2019, \u2018Bodlon\u2019 ac \u2018Eitha Perig\u2019. Dyma fideo bach o \u201811\u2019 ar gyfer rhaglen Y Sioe Gelf no\u0302l yn 2004:"}, {"text_idx": "#000021", "text": "Bydd unrhyw gefnogwr pe\u0302l-droed Cymru\u2019n ymwybodol iawn o ddau beth y penwythnos yma."}, {"text_idx": "#000023", "text": "Yn ail \u2013 union bedair blynedd yr o\u0302l roedd llawer iawn ohonom yn Bordeaux yn dathlu buddugoliaeth Cymru yng nge\u0302m gyntaf Ewro 2016."}, {"text_idx": "#000025", "text": "Ac mae Brigyn wedi ychwanegu at y teimladau hynny gyda thrac newydd o\u2019r enw \u2018Gadael Bordeaux\u2019."}, {"text_idx": "#000026", "text": "Rhyddhawyd y trac ddoe (11 Mehefin) er mwyn nodi\u2019r hyn mae llawer o gefnogwyr yn ei adnabod fel \u2018Diwrnod Bordeaux\u2019 sef y dyddiau trechodd Cymru Slofacia o 2-1. Ysgrifennwyd y geiriau ar gyfer y ga\u0302n gan y bardd Rhys Iorwerth ac mae fideo bach hiraethus i gyd-fynd a\u0302r trac:"}, {"text_idx": "#000028", "text": "Os nad ydach chi\u2019n gwisgo crys T band Cymraeg ar hyn o bryd, wel pam ddim? Ac ewch i newid go handi!"}, {"text_idx": "#000029", "text": "Mae heddiw yn \u2018Ddiwrnod Crysau T Bandiau Cymru\u2019 \u2013 egin syniad gan Huw Stephens, sydd wedi datblygu\u2019n rywbeth i godi\u2019n calonnau ac i gefnogi bandiau Cymreig dros gyfnod y clo mawr."}, {"text_idx": "#000030", "text": "Mae\u2019n debyg bod gan y rhan fwyaf o ddarllenwyr grys T band, neu o leiaf un o grysau T Y Selar / Gwobrau\u2019r Selar. Ond os nad oes ganddoch chi un, syniad arall y diwrnod ydy rhoi cyfle i chi brynu gan gan gefnogi\u2019r artistiaid wrth wneud hynny. Cymrwch olwg ar hashnod #DyddCrysauTBandsCymru i weld pa drysorau sydd allan yna."}, {"text_idx": "#000031", "text": "Date for the diary! #WelshBandsTShirtDay #DyddCrysauTBandsCymru /zHrjXkTCja"}]